**Protokoll fra årsmøte i OK Fjell fredag 10.2.2023 i Gammelgården**

**Til stede: 9 stk**

1. **Åpning**

Lederen ønsket alle velkommen til årsmøte.

1. **Konstituering**

Innkalling og sakliste ble enstemmig godkjent

Øivind A. ble valgt til møteleder

Vidar A. ble valgt til sekretær

Kari Volden og Harald Moen ble valgt til protokollunderskrivere

1. **Årsmeldinga 2022**

Årsmeldinga ble opplest av lederen, og det ble kommentert noen saker underveis. Den største utfordringa i perioden ble arrangementet av sommerløpet den 2.7.22. Sjøl om regnet høljet til tider rett ned, var det god stemning under løpet som ble gjennomført meget bra. Arbeidets Rett viet arrangementet faktisk hele to sider uka etter.

1. **Regnskap 2022**

Regnskapet ble gjennomgått av kassereren. Det viser et underskudd på kr 34.678,80.

Det skyldes i hovedsak innkjøp av nye postenheter, løperbrikker og ikke minst en startklokke til rundt kr 25.000,-.

Inntekter på turo. , fjelltrim og sponsormidler på til sammen ca 10.000,- er ikke kommet med på årets regnskap.

1. **Budsjett 2023**

Tradisjonen tro settes det ikke opp et eget budsjett for kommende periode. Styret bemyndiges til å foreta de økonomiske disponeringer som er nødvendig etter behov.

1. **Innkomne forslag**

Styret la fram et forslag om uendrede medlemskontingenter for 2023.

Viser til årsmeldinga når det gjelder avgiftene.

Enstemmig vedtatt.

1. **Valg**

Det ble ikke foretatt noen endringer på valg av tillitsverv for 2023.

Alle ble valgt med stor akklamasjon.

Underveis i årsmøte kunne de frammøtte medlemmene innta en utmerket «karbis og kaffe»

**Etter årsmøte kom det i tillegg mange ivrige o-entusiaster som ville være med på premieutdelinga for årets sesong, turo. og fjelltrim. Gammelgårdsrommet ble fylt til randen 😊**

Hildur Grøtli har deltatt hele 50 år i turorienteringa. Det ble behørig markert , og Fjell Ljom var også til stede for å vie Hildur oppmerksomhet.

Det ble servert kaffe, saft og kake under premieutdelinga.

Vidar Aunøien, sekr.